Az Államadósság Kezelő Központ (a Magyar Nemzeti Bank kamatkondícióit figyelembe véve) alakítja ki az állampapírok összetételét. A magas hozamok alapvetően a magas alapkamat eredményeként alakultak ki, miután az MNB elkötelezett az árstabilitás iránt, vagyis próbál küzdeni a magas inflációval szemben és meg kell fizetnie azt a hozam-felárat, amivel a befektetők bizalmát elnyeri. A prémium lakossági állampapírok extra hozamát az indokolja, hogy a hazai befektetők kezében lévő államadósság valamivel nagyobb biztonságot és stabilitást jelent az állam számára.